Document ID: 32005R0381

UREDBA KOMISIJE (ES) št. 381/2005
z dne 7. marca 2005
ki spreminja Uredbo Komisije (ES) št. 1702/2003 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1592/2002 Evropskega parlamenta in Sveta z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu (1), in zlasti člena 5(4) in 6(3),
ob upoštevanju naslednjega:
(1)
Uredba (ES) št. 1592/2002 je bila izvedena z Uredbo Komisije (ES) št. 1702/2003 z dne 24. septembra 2003 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij (2).
(2)
Trenutno besedilo v odstavku 21.A.163(c) Priloge k Uredbi (ES) št. 1702/2003 glede ugodnosti odobrene proizvodne organizacije, da izda dovoljenje za sprostitev v uporabo („Obrazec EASA 1“) proizvodov, povzroča razlike pri razlagah in ne odraža njenega prvotnega namena, t.j. podeliti takšno ugodnost odobrenim proizvodnim organizacijam proizvodov.
(3)
Uredba (ES) št. 1702/2003 se skladno s tem spremeni.
(4)
Ukrepi, predvideni s to uredbo, temeljijo na mnenju, ki ga je Evropska agencija za varnost v letalstvu (3) izdala v skladu s členom 12(2)(b) in 14(1) Uredbe (ES) št. 1592/2002.
(5)
Ukrepi, predvideni s to uredbo, so v skladu z mnenjem Odbora, ustanovljenim s členom 54 Uredbe (ES) št. 1592/2002 -
SPREJELA NASLEDNJO UREDBO:
Člen 1
V odstavku 21A.163(c) Priloge k Uredbi (ES) št. 1702/2003 so besede „po 21A.307“ črtane.
Člen 2
Ta uredba začne veljati na dan njene objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. marca 2005

Labels: 7
1
8